परिवहन विभाग ने जब्त किए 5 कमर्शियल वाहन
ट्रांसपोर्ट रिपोर्टर| ग्वालियर
परिवहन विभाग के उड़नदस्ते ने रविवार को चलाए गए चेकिंग अभियान में 5 वाहन जब्त कर थाने में खड़े करवा दिए। 5 वाहनों से जुर्माने के तौर पर 70 हजार रुपए वसूले।
एआरटीओ जितेन्द्र शर्मा के नेतृत्व में परिवहन उड़नदस्ते ने रविवार को अवैध और ओवरलोड वाहनों के खिलाफ कार्रवाई की। अमले ने थाना हजीरा से गुजरने वाले चार कमर्शियल वाहनों की जांच पड़ताल की, जिन्हें जब्त कर हजीरा थाने में खड़ा करवा दिया। जबकि एक मिनी ट्रक को यातायात थाने में खड़ा करवा दिया गया। कार्रवाई में एएसआई हमीर सिंह, मनोज राठौर, मनोज तोमर, उत्तम सिंह राजौरिया, मनोज राजौरिया आदि शामिल थे।
एसपीएस चौहान को डिप्टी टीसी का चार्ज
परिवहन आयुक्त डॉ. शैलेन्द्र श्रीवास्तव ने आरटीओ एसपीएस चौहान को ग्वालियर चंबल संभाग का उप परिवहन आयुक्त का अतिरिक्त चार्ज दिया है। आरटीओ चौहान को अब मोतीमहल स्थित संभागीय परिवहन आयुक्त कार्यालय में भी बैठना होगा।
hin_Deva bho_Deva hin_Deva hin_Deva hne_Deva hin_Deva